  Майя Бывальцева «Русские витязи» пилотажной группа 21-тӥ коньывуонэ Иж тымет вадьсытӥ Су-30 самолётъёсын лобалоз. Со сярысь ивортӥз Ижкар администрациысь егитъёсын ужанъя управленилэн кивалтӥсез Роман Горяинов. Пилотажной группа «ромб» строен лобалоз, асьмелы вылӥ пилотажъя 20 пала элементъёсты адӟыны кылдоз Роман ГоряиновУчкисьёс понна комментаторъёс но ужалозы, соос вералозы, мар возьмато инмын. Туннэ, 19-тӥ коньывуонэ, ярдурын репетиция ортчоз. Самолёт-разведчик 11 часын вуылӥз ни, 13 часын валтӥсь группа лыктоз. Тодэ вайытом, истребительёс «Военная служба по контракту в Вооруженных Силах Российской Федерации — твой выбор!» ивортодэт ужрад улсын лобалозы. Отын вань мылкыд карисьёс контракт амалэн служба нуонлэн аспӧртэмлыкъёсыз, ожгар удысъя вылӥ дышетсконниос сярысь тодыны но армиын служба нуон понна быръёнлэсь кутскон люкетъёссэ ортчыны быгатозы. Ужрад улсын Калашников автоматэз сэрттон-бичан, тылпу кысӥсьёслэн многоборьезыя площадкаос ужалозы, озьы ик электрон тир, ожтӥрлыкез адӟытон но мукетыз. Акциез ортчытонэн валче 10 час 30 минутысен 11 час 30 минутозь Милиционной урамлэн Бородин урамысен Киров урамозь люкетэз ворсамын луоз. Ужрад дыръя транспортлы ворсамын луоз быдэс ярдур. Ужрадлэн радлыкез: 10:00—11:00 — марш-бросок; 11:00—11:15 — ужрадэз Ит тыметлэн ярдураз усьтон; 11:00—13:00 — кунмуртъёсты контракт амалэн службае быръён пуктъёслэн ужанзы; 11:00—13:00 — полевой кухнялэн ужанэз; 11:15—12:00 — ожгар клубъёслэн возьматонъёссы; 12:00—13:00 — творчествоя коллективъёслэн возьматонъёссы; 13:00—14:00 — пилотажной группалэн возьматонъёсыз; 12:45—13:00 — ужрадэз йылпумъян, флешмоб. Тегъёс: Мерлык Спорт Ижкар Армия  